Am wakken i as-yenna yiwen n umedyaz deg wawal-is: " A Yennayer a Yennayer, uliw yerkeb-it lɣiḍ ; ma ḥliɣ ad ak-zluɣ iker mačči d ayaẓiḍ". Sin n yifyiren-a i d-yenna umedyaz zzuɣuren lmeεna meqqren imi yesbeggen-d deg-sen azal i yesεa Yennayer i iεud mačči kan d lεid neɣ d tameɣra maca d arebbit. Akka i yella lḥal ɣer yimaziɣen-nni n zik, di yal tamnaḍt seg Wawras ɣer Siwa neɣ s Adrar n Yineffusen, Yennayer ttqeddisen-t, xeddmen deg-s isekkiren, deεεun ttattren deg-s akken ad qwun waman, nneεma d lxir s umata.